रैली के इसके बाद सभा हुई। इसमें जिले के चिकित्सकों ने इस पुनीत कार्य के लिए अपने अपने सुझाव रखे। न्यू लाइफ पब्लिक स्कूल के संचालक अशोक होतवानी ने कहा कि जो भी बच्चा उनके स्कूल वाले बूथ पर दवा पीने आएगा उसे एक इनामी कूपन दिया जाएगा और शाम चार बजे पुरस्कार वितरित किया जाएगा। इस मौके पर जिला मुख्य चिकित्सा अधिकारी डॉ. एके गुप्ता, मुख्य चिकित्सा अधीक्षक खेमचंद्र, शांति मलिक, आरके अम्बष्ट, आशाराम, डॉ. निशांत भारद्वाज, जीप्रसाद, सत्यपाल शर्मा आदि मौजूद रहे। वहीं डीएम मनीषा त्रिघाटिया ने कलेक्ट्रेट सभागार में आयोजित सभा में कहा कि इस पुनीत कार्य में सभी स्वैच्छिक संस्थाएं बढ़ चढ़कर भाग लें, जिससे इस घातक बीमारी को जड़ से समाप्त किया जा सके। इस मौके पर एके गुप्ता, नायब सूबेदार मनीश्वर सिंह, बीएसए व स्वास्थ्य विभाग के अधिकारी व कर्मचारी मौजूद रहे।